মহান আলেকজান্ডার
"পৃথিবীর শেষপ্রান্তে" পৌছনোর স্পৃহায় তিনি ৩২৬ খ্রিস্টপূর্বাব্দে ভারত অভিযান শুরু করেন, কিন্তু তাঁর সেনাবাহিনীর দাবীর কারণে ফিরে যেতে বাধ্য হন। ৩২৩ খ্রিস্টপূর্বাব্দে ব্যাবিলন শহরে তাঁর মৃত্যু হলে তাঁর সেনাপতি ও উত্তরাধিকারীদের মধ্যে বেশ কয়েকটি গৃহযুদ্ধে তাঁর অধিকৃত সাম্রাজ্য বহু খন্ডে ভেঙে যায়।
ম্যাসিডনের তৃতীয় পেরদিক্কাস
৩৬৯ খ্রিস্টপূর্বাব্দের ম্যাসিডনের রাজা দ্বিতীয় আলেকজান্ডার তাঁর ভগ্নীপতি টলেমির দ্বারা নিহত হন। কিন্তু থিবসের সেনাপতি পেলোপিদাসের চাপে টলেমি নিজে ম্যাসিডনের শাসক না হয়ে পরবর্তী রাজা ও দ্বিতীয় আলেকজান্ডারের নাবালক ভ্রাতা তৃতীয় পেরদিক্কাসের রাজপ্রতিনিধি হয়ে থাকতে বাধ্য হন। চার বছর পর ৩৬৫ খ্রিস্টপূর্বাব্দে তৃতীয় পেরদিক্কাস টলেমিকে হত্যা করে রাজ্যের শাসনভার নিজের হাতে তুলে নেন।